АҞӘА, цәыббра 1 - Sputnik. Жәларбжьаратәи арра-техникатә форум "Арра-2020" мҩаԥысит Аԥсны иҟоу урыстәылатәи арратә база аҵакыраҿы. Уи иаҭааит хәнызқьҩык рҟынӡа ауааԥсыра. Абри атәы аанацҳауеит Аладатәи арратә окург апресс-маҵзура.
Афорум "Арра-2020" мҩаԥысит Гәдоуҭатәи арратә база аҩнуҵҟа апарк "Патриот" аҿы. Уа ицәырган абазаҿы ирымоу арратә техникеи ахысратә бџьари рыхк ҿыцқәа.
Афорум иаҭааз ахәаԥшцәа амодернизациа зызуу атанкқәа Т-72БЗ, иҿыцӡоу БТР-82АМ оумашәа ирбеит. Ашьаҟауаа реибашьыга машьынақәа, азенитттә ракетатә комплексқәа, знык ала амца рацәа ҭзырҟьо аракетатә системақәа БМ-21 "Град", акәылӡтәы автомобильқәа "Тигр", "Рысь", зхала иныҟәо артиллериатә шьақәгылақәа 2С3 "Акациа", абзарбзанқәа, аимадара астанциақәа, атанк ықәызхуа аракетатә комплексқәа уҳәа ацәыргақәҵаҟны ицәырган.
Ари аусмҩаԥгатә аҳәаақәа ирҭагӡаны акультура-сахьаркыратә, арра-патриоттә ҵакы змаз арлахҿыхратә ҭыԥқәагьы аартын, ауааԥсыра аррамаҵурахьы рыдкыларазы аҭыԥ, адәынтәи ахәыҟаҵарҭа, иара убас имҩаԥган арра-спорттә хәмаррақәа.
Урыстәылатәи аестрадатә шәаҳәаҩы Иулиа Чичерина асасцәеи аруааи рҿаԥхьа дықәгылеит афорум аартра аҳаҭыр азы.
Иара убас шәаԥхьар ҟалоит:
- Аладатәи арратә округ аруаа аҭагылазаашьа ҷыдақәа рҽырзыҟарҵоит
-
Аладатәи арратә округ аррамаҵзурауаа аспутник "Радуга-1М" ахархәара арҭеит